
Előterjesztés
a Fővárosi Közgyűlés részére
Tisztelt Fővárosi Közgyűlés!
A helyi önkormányzatok könyvtári és közművelődési érdekeltségnövelő támogatásáról szóló 4/2004. (II.20.) NKÖM rendelet alapján központi költségvetési támogatás igényelhető az önkormányzatok által fenntartott közművelődési intézmények technikai-műszaki eszközfejlesztésére. Budapest Főváros Önkormányzata részéről a Budapesti Művelődési Központ (továbbiakban: BMK) eszközfejlesztésére javaslom kérelem benyújtását. 
A támogatási összeg – a technikai-műszaki eszközállomány, berendezési tárgyak gyarapítása támogatási cél körében - a felajánlott önrésszel arányos. A támogatással összefüggésben 50%-os önrész biztosítását javaslom, amelynek igazolásához a pályázathoz a támogatás-igénylés alapjául szolgáló saját forrás betervezését igazoló önkormányzati döntést szükséges csatolni. A kérelem benyújtásának határideje: 2013. március 25.
A Fővárosi Önkormányzat a BMK fenntartását a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 84. § (2) bekezdése és a 43/1998. (IX.24.) Főv. Kgy. rendelet alapján kötelező feladatként látja el. Az intézmény  szakmai szolgáltató feladatai mellett kiemelt figyelmet fordít a fővárosi amatőrművészet hagyományainak ápolására, de a Kelenföldi Városközpont lakossága számára is szervez közösségi kulturális programokat. A BMK egy évvel ezelőtt, 2012-ben a magyar kultúra napja alkalmából első ízben kiadott Minősített Közművelődési Intézmény Cím birtokosa lett.  Az elismerésben - a tanúsítvány szerint – az „információs tevékenység, kiállítás rendezése, rendezvények szervezése, ismeretterjesztés, képzésszervezés, művelődő közösségek tevékenysége, közművelődési szakmai tanácsadás és szolgáltatás, nemzetközi együttműködés eredményes ellátásáért” részesült.  A magyar kultúra napján 2013-ban kiadott Közművelődési Minőség Díjat elsőként és ez évben egyetlen közművelődési intézményként a BMK kapta. 
A Budapesti Művelődési Központ színvonalas szakmai munkája indokolja, hogy a fenntartó által benyújtható érdekeltségnövelő kérelem benyújtásával az intézmény műszaki-technikai fejlesztését előmozdítsuk. A tervezett eszközbeszerzés segítségével az elhasználódott színpadi függönyök, irodai székek, fogasok, világítótestek, termosztátok, valamint három terem szőnyegpadlójának cseréjére, továbbá számítástechnikai alkatrészek, informatikai eszközök, raktári polcok, hűtőszekrény beszerzésére kerülhet sor. A támogatás elnyerését követően a megvalósítás időszaka a tárgyév december 31.-éig szól.
A beszerezni kívánt eszközöket az alábbi táblázat részletezi:   
Tervezett eszközbeszerzések listája – 2013.                       db           ára
	1
	színpadi tűzálló  függöny + rögzítéshez szerelékek beszerzése elhasználódott szakadt függönyök cseréje szerelékekkel,  kiegészítőkkel
	

2
	300 000

	2
	pc alkatrészek (folyamatos alkatrész ellátás biztosításához)
	1
	200 000

	3
	irodai székek  10 db elhasználódott szék cseréje
	10
	200 000

	4
	elhasználódott világító testek cseréje (különféle)
	10
	150 000

	5
	új termosztát beszerzés fencollokhoz fűtésszabályozás miatt
	15
	180 000

	6
	M. Office szoftver beszerzés
	22
	528 000

	7
	Flipchart tábla beszerzés tartozékokkal (írón, törlő)
	2
	220 000

	8
	stabil álló fogasok beszerzése
	5
	110 000

	9
	új számítógépes terem kialakítás miatt informatikai  10 db munkaállomások kiépítése
	
10
	485 000

	10
	salgó polcrendszer raktározási feladatok megoldására
	7
	175 000

	11
	hűtőszekrény beszerzés
	1
	 50 000

	12
	zajnyelő szönyeg (szőnyegpadló) közösségi terekbe
	3
	402 000

	 
	Összesen: 
	   3 000 000


A tervezett eszközbeszerzés összesen 3.000.000.- Ft, azaz hárommillió forint, amelyből a szükséges önrész 1.500.000.- azaz egymillió ötszázezer Ft. Az önrészt a kérelmet benyújtó Fővárosi Önkormányzat az intézmény 2013-ra tervezett támogatásából elkülönítetten, a „911001 Közművelődési érdekeltségnövelő pályázat önrésze” céltartalékon biztosítja, ezért sem a pályázaton való részvétel, sem sikertelen pályázat esetén az önrész intézményhez történő visszajuttatása  nem jelent többletkiadást. 

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 84. § (2) bekezdése kimondja, hogy a fővárosi önkormányzat számára a közművelődési szakmai szolgáltatás megszervezése és működési feltételeinek biztosítása kötelező feladat. A BMK költségvetésében a fenntartói támogatás tervezett szintjének biztosítása elengedhetetlen a működőképességhez. Az elkülönített önrész sikertelen pályázat esetén az intézményhez történő visszajuttatása azért szükséges, mert ennek elmaradása a fejlesztési célok megvalósulásának elmaradásán túl veszélyezteti a törvényben előírt alapfeladatok ellátását.
 
Kérem a tisztelt Fővárosi Közgyűlést, hogy a határozati javaslatok elfogadásával támogassa a Fővárosi Önkormányzat közművelődési érdekeltségnövelő kérelmének benyújtását. 

Határozati javaslat
A Fővárosi Közgyűlés úgy dönt, hogy:
1. 
a 4/2004. (II.20.) NKÖM rendelet alapján közművelődési érdekeltségnövelő kérelmet nyújt be a Budapesti Művelődési Központ eszközfejlesztése érdekében az alábbiak szerint: kérelmezett támogatás összege 1.500.000.-Ft, azaz egymillió ötszázezer forint, önrész 1.500.000.- Ft, azaz egymillió ötszázezer forint. Felkéri a Főpolgármestert az 1. sz. mellékletben csatolt űrlap aláírására.  
határidő:	2013. március 20.
felelős: 	Tarlós István főpolgármester

1. 
kötelezettséget vállal arra, hogy a közművelődési érdekeltségnövelő kérelem benyújtásához szükséges 1.500.000.- Ft, azaz egymillió ötszázezer forint önrészt a 2013. évi költségvetésben a „911001 Közművelődési érdekeltségnövelő pályázat önrésze” céltartalékon biztosítja. 
határidő:	2013. évi költségvetési rendelet jóváhagyása
felelős: 	Tarlós István főpolgármester

1. 
felkéri a Főpolgármestert, hogy a kérelem elbírálását követően, pozitív eredmény esetén a beérkező támogatási összeget és az önkormányzati önrészt utalja át az érintett költségvetési szerv számlájára.
határidő:	a támogatási összegnek a Fővárosi Önkormányzat számlájára érkezését követő 8 napon belül
felelős: 	Tarlós István főpolgármester

1. 
felkéri a Főpolgármestert, hogy elutasított kérelem esetén az intézmény működőképességének biztosítása érdekében intézkedjen a Budapesti Művelődési Központ 2013. évi támogatásából a „911001 Közművelődési érdekeltségnövelő pályázat önrésze” céltartalékon elkülönített önrész összegének a költségvetési szerv részére történő biztosításáról.
határidő:	a döntés megjelenését követő költségvetési rendelet módosítás
felelős: 	Tarlós István főpolgármester

Határozathozatal módja:
Az 1., 3., 4., sz. határozati javaslat elfogadásához egyszerű, a 2., sz. határozati javaslat elfogadásához minősített szavattöbbség szükséges.
Budapest, 2013 . február  „   ”
	Csomós Miklós
főpolgármester-helyettes

	Láttam:

	Sárádi Kálmánné dr.
főjegyző




mellékletek: 1.  Melléklet a 4/2004. (II.20.) NKÖM rendelethez; 2. BMK anyaga

